de Bryomycete. 165 
Fungilli nostri evolutionem omnino persequi potui. Quaedam 
scil. Orthotrichi folia apice aut parte media superiore paulisper intu- 
mescunt et fusco colore tinguntur. Lente auctae cellulae; inprimis 
elongatae quae folii nervum constituunt, tumescentes et paullo defor- 
matae sunt, rete confusum minus diaphanum componentes; color 
viridis in fuscum transit. Inprimis tamen nervus medius tumet. In 
aliis foliis evolutio iam magis progressa est. E cellulis enim ita muta- 
tis, quae fungilli stroma sunt, verrucae erumpunt, mox in tuber- 
cula elevatae et dein in corpora illa cylindracea transeuntes. Eiusmodi 
folium Fig. e. exhibet. Cylindri iuniores minori septorum numero 
instructi sunt, ita ut eorum evolutio eae Confervarum aliquatenus 
similis sit. 
Omnes has partes microscopio composito fortissimo subiiciens, 
eandem omnino structuram reperi, nec alias partes inveni. 
His praemissis descriptionem systematicam addam. 
BRYONHYCES nov. gen. 
Stroma e cellulis deformatis et decoloratis ortum, suborbicu- 
lare. Sporidia (maiuscula) cylindrica, subclavata, plerumque quin- 
queseptata, intus globulifera, radiatim erecta. 
Genus Gymnomycelum entophytorum, a reliquis sporidiorum 
forma differens, ortu vero e textu mere celluloso simplici folii bryacei 
ab omnibus naturaliter longe recedens.  Affinitate naturali ad Septo- 
trichum Cord. accedit. Conf. Corda ic. fung. IV. t. 2. f. 13-20. 
Bryomyees elegans. 
Fuscus, hemisphaericus, sporidiis magnis quinque-rarissime sex- 
septatis, numerosis. Tab. LV. 
Habitat in foliis Orthotrichi striat? sterilis, eorum apices sive 
partem mediam superiorem occupans, inprimis in superiori surculo- 
rum parte. Martio. 
